
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1339 

” 31 Δεκεμβρίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση έργου με σύμβαση.· 1 

Στεγαστική αποκατάσταση δικαιούχων διαμερισμά¬ 
των στις πολυκατοικίες της Νίκαιας που κατασκευ¬ 
άστηκαν από το Υ.ΠΕ.ΧΩ.Δ.Ε. 2 

Άδεια εγκατάστασης κτηνοτροφικών μονάδων σε δη¬ 
μόσια και μη δάση και δασικές εκτάσεις. 3 


Έγκριση αυξήσεως Μετοχικού Κεφαλαίου της Δημοτι¬ 
κής Επιχείρησης Ανάπτυξης Δήμου Ασπροπύργου 

(Δ.Ε.Α.Δ.Α.). 4 

Μεταβίβαση κοινοχρήστων εκτάσεων. 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην ΥΠΠΟ/ΔΙΛΑΠ/Γ/2571/ 

41889/7.7.97 απόφαση Υπουργού Πολιτισμού. 6 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ.43657 (') 

Ανάθεση έργου με σύμβαση. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΗΜ. ΔΙΟΙΚ. & ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 15 παρ. 1 του Ν. 1735/1987 «Προσλή¬ 
ψεις στο δημόσιο τομέα, κοινωνικός έλεγχος στη δημόσια 
διοίκηση, πολιτικά δικαιώματα και άλλες διατάξεις» (195 
Α'), όπως αντικαταστάθηκε με το άρθρο 6 του Ν. 2527/ 
1997 «Τροποποίηση και συμπλήρωση διατάξεων του Ν. 
2190/1994 και άλλες διατάξεις» (206 Α'). 

β) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα», το οποίο προστέθηκε με το άρθρο 
27 του Ν. 2081/1992» (159 Ά). 

γ) Του άρθρου 22 παρ. 3 του Ν. 2362/1995 «Περί Δημο¬ 
σίου Λογιστικού, Ελέγχου των Δαπανών του Κράτους» 
(247 Ά). 

δ) Του Π.Δ. 373/1995 «Συγχώνευση των Υπουργείων 


Προεδρίας της Κυβέρνησης και Εσωτερικών στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων του» (201 Α'). 

2. Την αριθμ. 289/24.12.1998 πράξη Υπουργικού Συμ¬ 
βουλίου. 

3. Τις υπηρεσιακές ανάγκες της κεντρικής υπηρεσίας 
του Υπουργείου Εσωτερικών, Δημόσιας Διοίκησης και Α¬ 
ποκέντρωσης. 

4. Την αριθμ. 724/25.11.1998 γνωμοδότηση το υ Γ Τρή¬ 
ματος του Νομικού Συμβουλίου του Κράτους. 

5. Την αριθ. 11 07147/1239/0006Α/4.10.1996 (ΦΕΚ 922/ 
Β/7.10.1996) απόφαση του Πρωθυπουργού και Υπουρ¬ 
γού Οικονομικών ανάθεση αρμοδιοτήτων του Υπουργού 
Οικονομικών στους Υφυπουργούς Οικονομικών, αποφα¬ 
σίζουμε: 

1. Καθορίζουμε τον αριθμό των ατόμων που είναι απα¬ 
ραίτητο να τους ανατεθεί έργο με σύμβαση μίσθωσης, 
σύμφωνα με τις παραπάνω διατάξεις και το άρθρο 681 
Κ. Ε. του Αστικού Κώδικα, σε εκατό τριάντα πέντε (135) ά¬ 
τομα με γνώσεις πανεπιστημιακής ή δευτεροβάθμιας ή υ¬ 
ποχρεωτικής εκπαίδευσης. Η αριθμητική κατανομή κατά 
ειδικότητα των ατόμων θα γίνει με την απόφαση του Υ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης. 

2. Το έργο που ανατίθεται στα άτομα αυτά είναι η συ¬ 
γκέντρωση και επεξεργασία στοιχείων που είναι απολύ¬ 
τως απαραίτητα για την όσο το δυνατόν μεγαλύτερη επι¬ 
τυχία λειτουργίας της Περιφέρειας ως ενιαίας αποκε¬ 
ντρωμένης μονάδας διοίκησης του Κράτους, της Τοπικής 
Αυτοδιοίκησης και της ανασύνταξης των εκλογικών κατα¬ 
λόγων. 

Ειδικότερα οι συγκεκριμένες εργασίες είναι οι εξής: 
α. Συγκέντρωση, ταξινόμηση και επεξεργασία στοιχεί- 
ων: 

αα) για τις οργανικές θέσεις προσωπικού στις περιφέ¬ 
ρειες ανά κατηγορία, κλάδο, ειδικότητα, 
αβ) για τη μορφή και το είδος των προβλημάτων που εμ¬ 
φανίζονται στην άσκηση των αρμοδιοτήτων της περιφέ¬ 
ρειας, 

αγ) για τη σύνταξη νέων οργανογραμμάτων των περι¬ 
φερειών για την άσκηση των νέων αρμοδιοτήτων που έ¬ 
χουν μεταβιβαστεί στις περιφέρειες με το Ν. 2647/1998, 
καθώς επίσης και την προσαρμογή της οργάνωσης κάθε 
περιφέρειας στις τοπικές συνθήκες και ιδιαιτερότητες. 

β. Συγκέντρωση και επεξεργασία στοιχείων του υπηρε- 
τούντος προσωπικού στις Περιφέρειες (ανά Περιφέρεια), 
στους νέους δήμους (ανά δήμο) και στις νομαρχιακές αυ¬ 
τοδιοικήσεις (ανά Ν.Α.), για την ένταξη και κατάταξη του 
πλεονάζοντος προσωπικού. 

γ. Συγκέντρωση και επεξεργασία στοιχείων για τις κτι- 
ριακές εγκαταστάσεις των περιφερειών και της αυτοδιοί¬ 
κησης πρώτου και δεύτερου βαθμού και εκπόνηση προ¬ 
τάσεων κτιριολογικών προγραμμάτων. 

δ. Αποτύπωση της υφιστάμενης κατάστασης στους Συ¬ 
νοριακούς Σταθμούς, στοιχεία απαραίτητα για την οργά¬ 
νωση υπηρεσιακών μονάδων στο Υπουργείο Εσωτερι¬ 
κών, Δημόσιας Διοίκησης και Αποκέντρωσης και στις Πε¬ 
ριφέρειες για την άσκηση των νέων αρμοδιοτήτων που 
αφορούντην ίδρυση, λειτουργία, συντήρηση κλπ. των συ¬ 
νοριακών σταθμών, οι οποίες ανήκουν στον Υπουργό Ε¬ 
σωτερικών, Δημόσιας Διοίκησης και Αποκέντρωσης και 
τις περιφέρειες βάσει του Ν. 2647/1998. 
ε. Συγκέντρωση και επεξεργασία στοιχείων: 
εα) για τη σύνταξη οργανογραμμάτων των νέων Ο.Τ.Α., 
εβ) για την καταγραφή των αναγκώντων νέων Ο.Τ.Α. και 
την κατανομή των πόρων του Ειδικού Προγράμματος Το¬ 
πικής Αυτοδιοίκησης (τα ειδικά στοιχεία που απαιτούνται 
να συγκεντρωθούν για το σκοπό αυτό είναι τα στοιχεία 
που αφορούν στο μήκος δικτύων ύδρευσης, αποχέτευ¬ 
σης, οδικού δικτύου, αν οι Ο.Τ.Α. είναι ορεινοί, πεδινοί ή 
νησιωτικοί, στο επίπεδο κοινωνικών εξυπηρετήσεων, στο 
πληθυσμιακό μέγεθος, στις πληθυσμιακές διακυμάνσεις 
ανά εποχές, στις κλιματολογικές συνθήκες, στις σχολικές 
αίθουσες, κ.λ.π.), 

εγ) για τον εξοπλισμό και τις υποδομές των νέων δήμων, 
καθώς και την κυκλοφορία και τις λειτουργίες μέσα στη 
διοικητική περιφέρεια των νέων δήμων, 
στ. Συγκέντρωση και επεξεργασία στοιχείων: 
στα) για την ανασύνταξη των εκλογικών καταλόγων και 
ενημέρωση της Βάσης Δεδομένων του Εκλογικού Σώμα¬ 
τος της χώρας, καθώς επίσης και για την απλούστευση 
των εκλογικών διαδικασιών, 
στβ) για τη διαγραμματική παρουσίαση των εκλογικών 
αποτελεσμάτων. 

3. Το έργο αυτό έχει οργανωτικό χαρακτήρα και πρέπει 
να ολοκληρωθεί σε δώδεκα (12) μήνες μέσα στα έτη 1998 
και 1999. 

Η συνολική δαπάνη για την εκτέλεση του έργου ορίζε¬ 
ται στο ποσό των τετρακοσίων τριάντα τριών εκατομμυ¬ 
ρίων δραχμών (433.000.000), επιπλέοντου Φ.Π.Α. 18%, η 
οποία θα καταβάλεται τμηματικά ανά μήνα, ανάλογα με 
την πορεία των εργασιών, με μέριμνα της Διεύθυνσης Οι¬ 
κονομικού του Υπουργείου Εσωτερικών, Δημόσιας Διοί¬ 
κησης και Αποκέντρωσης μετά από σχετική διαπίστωση 
και θα βαρύνει τις πιστώσεις του προϋπολογισμού του Υ¬ 
πουργείου ειδικό φορέα 07-110 ΚΑΕ 0871. 

4. Τόπος εκτέλεσης του έργου αυτού ορίζεται η Κεντρι¬ 
κή Υπηρεσία του Υπουργείου Εσωτερικών, Δημόσιας Δι¬ 
οίκησης και Αποκέντρωσης. 

5. Οι εργασίες αυτές, όπως περιγράφονται αναλυτικά 
στην παράγραφο 2 συντελούνται στα πλαίσια των νόμων 
2503/1997, 2539/1997, 2623/1998 και 2647/1998. Ειδικό¬ 
τερα οι ανάγκες αυτές προκύπτουν από ρυθμίσεις νεο¬ 
παγείς που εισάγουν τα νομοθετήματα αυτά, οι οποίες 
δεν έχουν αποτελέσει αντικείμενο στις μέχρι τώρα απα¬ 
σχολήσεις των υπηρετούντων υπαλλήλων στα πλαίσια 
του κύκλου των συνήθων καθηκόντων. 


Επίσης οι ανάγκες αυτές, δεν είναι δυνατόν να ανπμετω- 
πισθούν από το προσωπικό που υπηρετεί στο Υπουργείο Ε¬ 
σωτερικών, Δημόσιας Διοίκησης και Αποκέντρωσης (τ. Ε¬ 
σωτερικών) δεδομένου ότι το νεοπαγές των ρυθμίσεων 
των ανωτέρω νόμων, σε επίπεδο διαρθρωτικών οργανικών 
δομών, προϋποθέτει για την ολοκλήρωση της εφαρμογής 
τους, την εντός τακτού χρόνου εφάπαξ συλλογή, ταξινό¬ 
μηση και κατηγοριοποίηση όλων εκείνων των στοχείων που 
διαλαμβάνονται αναλυτικά ανωτέρω και την εκτέλεση το ό¬ 
λου έργου, που ως εκ της φύσης του αυτής, της έκτασης 
και του σύντομου χρόνου μέσα στον οποίο πρέπει να πραγ- 
ματοποιθεί, αποτελεί έκτακτη υπηρεσιακή ανάγκη, διάφο¬ 
ρη των τακτικών τοιούτων για την κάλυψη των οποίων είναι 
συστημένες οι υπηρεσίες του Υπουργείου. 

Από τα προαναφερθέντα είναι προφανές, ότι το ανωτέ¬ 
ρω αντικείμενο της μίσθωσης έργου δεν καλύπτει πάγιες 
ανάγκες, αλλά συνιστά εξαιρετικού χαρακτήρα ανάγκη ε¬ 
ξαντλούμενη σε δεδομένο χρονικό διάστημα, υπό την έν¬ 
νοια, ότι δεν έχει επαναληπτική μορφή, εφόσον το αντι¬ 
κείμενό της συνυφαίνεται με την εφάπαξ συλλογή και ε¬ 
πεξεργασία στοιχείων, που θα διαμορφώσουν το οργα¬ 
νωτικό πλαίσιο των νεοπαγών υπηρεσιών και νομικών 
προσώπων (περιφέρειες, συνοριακοί σταθμοί, δήμοι εκ 
συνενώσεως, ΕΠΤΑ κλπ.) προκειμένου να εξασφαλιστεί η 
περαιτέρω απρόσκοπτη λειτουργία τους. 

Το υπάρχον δυναμικό του Υπουργείου μετά τη συλλογή 
και την ταξινόμηση των παραπάνω στοιχείων θα καταστεί 
δυνατόν να προέλθει στην έκδοση των απαιτούμενων κα¬ 
νονιστικών πράξεων (σχεδίων Π. Δ/των και Υπουργικών Α¬ 
ποφάσεων). 

6. Για την εκτέλεση του έργου, όπως προαναφέρθηκε, 
προκαλείται δαπάνη τετρακοσίων τριάντα τριών εκατομ¬ 
μυρίων δραχμών (433.000.000), σε βάρος του προϋπολο¬ 
γισμού του Υπουργείου Εσωτερικών, Δημόσιας Διοίκη¬ 
σης και Αποκέντρωσης στον ειδικό φορέα 07-110 ΚΑΕ 
0871. Γ ια την αντιμετώπιση της δαπάνης αυτής: 

α) είναι γραμμένη στον προϋπολογισμό του Υπουργεί¬ 
ου Εσωτερικών, Δημόσιας Διοίκησης και Αποκέντρωσης 
οικονομικού έτους 1998 στον ΚΑΕ 0871 και ειδικό φορέα 
07-110 πίστωση πενήντα εκατομμυρίων εξακοσίων χιλιά¬ 
δων (50.600.000) δραχμών, 

β) στον υπό ψήφιση προϋπολογισμό του Υπουργείου Ε¬ 
σωτερικών, Δημόσιας Διοίκησης και Αποκέντρωσης οικονο¬ 
μικού έτους 1999 είναι γραμμένη πίστωση τριακοσίων ογδό¬ 
ντα δύο εκατομμυρίων τετρακοσίων χιλιάδων (382.400.000) 
δραχμών στον ΚΑΕ 0871 ειδικό φορέα 07-110. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 1998 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ. ΔΗΜ. ΔΙΟΙΚΗΣΗΣ ΥΦΥΠΟΥΡΓΟΣ 

& ΑΠΟΚΕΝΤΡΩΣΗΣ ΟΙΚΟΝΟΜIΚΩΝ 

ΑΛΕΞ. ΠΑΠΑΔΟΠΟΥΛΟΣ Ν. ΧΡΙΣΤΟΔΟΥΛΑΚΗΣ 
—♦- 

Αριθ. οικ/5140/ΤΠ 32 (2) 

Στεγαστική αποκατάσταση δικαιούχων διαμερισμάτων 
στις πολυκατοικίες της Ν ίκαιας που κατασκευάστηκαν 
από το Υ.ΠΕ.ΧΩ.Δ.Ε. 

ΟΙ ΥΠΟΥΡΓΟΙ ΕΘΝ. ΟΙΚΟΝΟΜΙΑΣ, 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡ. ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 

Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως ε¬ 
τέρων τινών συναφών θεμάτων» που κυρώθηκε με το Ν. 
867/79 (ΦΕΚΑ' 24). 

2. Τις διατάξεις του Ν. 1190/81 (ΦΕΚ203/Α/30.7.81) ο ο¬ 
ποίος κυρώνει την από 26.3.81 Πράξεως Νομοθετικού Πε¬ 
ριεχομένου του Προέδρου της Δημοκρατίας, «περί απο- 
κατάστεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων» όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΆ81)«Περί οργάνωνασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του Ν. 1418/84 «Περί Δημοσίων Έργων και ρυ- 
μίσεις συναφών θεμάτων» (ΦΕΚ Α' 23). 

4. Την 311/4.5.81 Απόφαση της Νομισματικής Επιτρο¬ 
πής σχετικά με τη δανειοδότηση των ιδιοκτητών κλπ. των 
εννέα προσφυγικών πολυκατοικιών της Νίκαιας που ε- 
πλήγησαν από το σεισμό του 1981. 

5. Την 327/6,8.81 απόφαση Νομισματικής Επιτροπής σχε¬ 
τικά με την υποχρέωση παραίτησης υπέρ του Ελληνικού Δη¬ 
μοσίου, των δικαιούχων των εννέα προσφυγικών πολυκατοι¬ 
κιών της Νίκαιας, από κάθε δικαίωμα νομής, κατοχής κλπ. 

6. Τις 128/2.11.82 και 168/11.1.83 Πράξεις Διοικητή Τρά¬ 
πεζας Ελλάδος σχετικά με τους όρους στεγασακής ενίσχυ¬ 
σης των ιδιοκτητών κλπ. των διαμερισμάτων των πολυκα- 
τοικιώντης Νίκαιας που επλήγησαναπότο σεισμότου 1981. 

7. Την ΕΔ2α/01 /73/Φ. Ν. 273/11.6.86 Κοινή Απόφαση των 
Υπουργών Οικονομικών και ΠΕ.ΧΩ.Δ.Ε. με την οποία κα¬ 
θορίζονται η διαδικασία και οι όροι παραχώρησης των 
διαμερισμάτων στους δικαιούχους. 

8. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

9. Την Κοινή Απόφαση Δ16α/04/773/29.11.90 του Υ¬ 
πουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων α¬ 
πό τον κανόνα των τριών υπογραφών». 

10. Τις διατάξεις του άρθρου 27 του Ν. 2081/92 (ΦΕΚ 
154 Α') και με το γεγονός ότι από τις διατάξεις της πα¬ 
ρούσας απόφασης δεν προκαλείται δαπάνη σε βάρος του 
Κρατικού Προϋπολογισμού. 

11. Την κοινή απόφαση Δ17α/03/99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του Υ¬ 
πουργού ΠΕΧΩΔΕ «Ανάθεση Αρμοδιοτήτων Υπουργού 
ΠΕΧΩΔΕ στους Υφυπουργούς ΠΕΧΩΔΕ Χρήστο Βερελή 
και Θεόδωρος Κολιοπάνο» 

12. Την ανάγκη έκδοσης των παραχωρητηρίων στους 
δικαιούχους που διέμεναν σας παλιές προσφυγικές πο¬ 
λυκατοικίες της Νίκαιας. 

13. Την αρ. 1107147/1239/0006Α/1996 κοινή απόφαση 
του Πρωθυπουργού και του Υπουργού Οικονομικών για 
την ανάθεση αρμοδιοτήτων, αποφασίζουμε: 

1. Καταργούμε τις παρ. 2 και 3 του αποφασιστικού της 
128/2.11.82 Πράξεως του Διοικητή της Τράπεζας Ελλάδος. 

2. Καταργούμε την Κοινή Απόφαση ΕΔ2α/01/73/Φ.Ν. 
273/11.6.86 των Υπουργών Οικονομικών και ΠΕ.ΧΩ.Δ.Ε. 

3. Στους δικαιούχους διαμερισμάτων των πολυκατοι¬ 
κιών της Νίκαιας που κατασκευάστηκαν από το 


Υ.ΠΕ.ΧΩ.Δ.Ε. για να στεγαστούν οι διαμένοντες σας πα¬ 
λιές προσφυγικές πολυκατοικίες, η αξία των διαμερισμά¬ 
των καθορίζεται ως ακολούθως: 

α) Για διαμερίσματα δύο δωματίων σε δύο εκατομμύρια 
(2.000.000) δραχμές. 

β) Για διαμερίσματα τριών δωματίων σε δύο εκατομμύ¬ 
ρια πεντακόσιες χιλιάδες (2.500.000) δραχμές. 

Στη συνολική αξία των διαμερισμάτων η συμμετοχή του 
Δημοσίου αποτελείτο ενενήντατοις εκατό (90%) (ως δω¬ 
ρεάν κρατική αρωγή), το δε υπόλοιπο δέκα τοις εκατό 
(10%) αποτελεί συμμετοχή του δικαιούχου. 

Γ ια την έκδοση και χορήγηση των παραχωρητηρίων α¬ 
παιτείται η εφάπαξ καταβολή του ποσού που αφορά τη 
συμμετοχή των δικαιούχων. Η καταβολή του ποσού θα γί- 
νετια στο λογαριασμό 234886/0 στην Τράπεζα Ελλάδος 
«Ε.Δ. - Έσοδα Δημοσίων Επενδύσεων - Υπουργείο Εθνι¬ 
κής Οικονομίας - Είσπραξη εν γένει εξ έργων Αποκατά¬ 
στασης Σεισμοπλήκτων». 

4. Η μεταβίβαση της κυριότητας των διαμερισμάτων θα 
γίνει με έκδοση παραχωρητηρίου, που θα υπογράψει ο Υ¬ 
πουργός ΠΕ.ΧΩ.Δ.Ε. ή πρόσωπο που θα ορισθεί με από¬ 
φασή του, χωρίς τη σύμπραξη Συμβολαιογράφου. 

5. Οι δικαιούχοι απαλλάσονται το Φόρο Μεταβιβάσεως 
Ακινήτων και οποιοσδήποτε άλλης οικονομικής επιβάρυν¬ 
σης υπέρ του Δημοσίου και τρίτων. 

6. Τα δικαιώματα του Υποθηκοφύλακα περιορίζονται 
στο ένα τρίτο (1/3) των αναφερομένων στο Ν. 325/1976, 
για τη μεταγραφή του παραχωρητηρίου. 

7. Η μεταγραφή του παραχωρητηρίου γίνεται με φρο¬ 
ντίδα του δικαιούχου και συνεπάγεται την οριστική μετα¬ 
βίβαση της κυριότητας. Το παραχωρητήριο θα χορηγεί¬ 
ται στους δικαιούχους μετά την προσκόμιση απόδειξης ε¬ 
ξόφλησης του ποσού που αφορά τη συμμετοχή του 
δικαιούχου. 

8. Στους δικαιούχους, που αναγνωρίστηκαν ή θα ανα¬ 
γνωριστούν δικαιούχοι από το Τμήμα Αποκατάστασης 
Ζημιών της Υπηρεσίας Αποκατάστασης Σεισμοπλήκτων 
(ΥΑΣ.) της Γ.Γ.Δ.Ε. του Υ.ΠΕ.ΧΩ.Δ.Ε., παραχωρούνται 
διαμερίσματα δύο ή τριών δωματίων των 55 και 75 τ.μ. α¬ 
ντίστοιχα. 

9. Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως σύμφωνα με το άρθρο 1, παρ. 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81. 

Αθήνα, 30 Δεκεμβρίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡ. ΒΕΡΕΛΗΣ 

- » 

Αριθ. 81084/6685 (3) 

Άδεια εγκατάστασης κτηνοτροφικών μονάδων σε δημό¬ 
σια και μη δάση και δασικές εκτάσεις. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις της παρ. 1 του άρθρου 78 του Νόμου 

998/79 «Περί προστασίας των δασών και δασικών εν γένει 
εκτάσεως της χώρας». 

2. Τις διατάξεις της παρ. 5 του άρθρου 46 του ανωτέρω 
Νόμου βάσει των οποίων επιτρέπεται η χορήγηση άδειας 
από τον οικείο Δασάρχη εγκατάστασης ποιμνιοστασίων, 
πτηνοτροφείων και άλλων συναφών εγκαταστάσεων στα 
δάση και τις δασικές εκτάσεις. 

3. Τις διατάξεις της παρ. 2 του άρθρου 3 του Π .Δ. 190/81 
(ΦΕΚ 54 τ. Α74.3.81) εκτελεστικού των διατάξεων της 
παρ. 5 του άρθρου 46του Ν. 998/79. 

4. Το γεγονός ότι σε πολλές περιοχές της Χώρας υπάρ¬ 
χουν σοβαρά προβλήματα στέγασης των διαφόρων κτη- 
νοτροφικών, πτηνοτροφικών κ.λ. συναφών εκμεταλλεύ¬ 
σεων και γεωργικών επιχειρήσεων πρωτογενούς παρα¬ 
γωγής κατά την ισχύουσα νομοθεσία, που θα πρέπει να 
αντιμετωπίζονται κατά τρόπο, ο οποίος θα ικανοποιεί τις 
σημερινές απαιτήσεις. 

5. Την ανάγκη απομάκρυνσης από κατοικημένες περιο¬ 
χές των κτηνοτροφικών και λοιπών συναφών εγκαταστά- 
σων. 

6. Το γεγονός ότι μέχρι σήμερα η αντιμετώπιση των α¬ 
νωτέρω προβλημάτων δεν υπήρξε ικανοποιητική και σύμ¬ 
φωνα με τους τεχνικούς όρους και τις προδιαγραφές που 
πρέπει να πληρούν οι εν λόγω εγκαταστάσεις. 

7. Την αδυναμία ικανοποίησης αιτημάτων νέων κτηνο- 
τρόφων-γεωργών και απασχολουμένων για πρώτη φορά 
γενικά με γεωργικές επιχειρήσεις πρωτογενούς παραγω¬ 
γής- 

8. Την αδυναμία εφαρμογής σε πολλές περιπτώσεις των 
διατάξεων της παρ. 2Αγτου άρθρου 13 του Ν. 1734/87, οι 
οποίες θα εξακολουθούν βεβαίως να εφαρμόζονται όπου 
συντρέχει περίπτωση. 

9. Την αριθμ. 3396/3.11.1998 κοινή απόφαση του Πρω¬ 
θυπουργού και Υπουργού Γεωργίας περί ανάθεσης αρ¬ 
μοδιοτήτων στους Υφυπουργούς, αποφασίζουμε: 

Παρέχουμε κατωτέρω οδηγίες σχετικά με την αντιμε- 
τώπιση-ικανοποίηση αιτημάτων πολιτών για την ανέγερ¬ 
ση κτηνοτροφικών, πτηνοτροφικών και λοιπών συναφών 
εγκαταστάσεων σε δημόσια και μη δάση και δασικές γενι¬ 
κά εκτάσεις και καθορίζουμε τους όρους και τις προϋπο¬ 
θέσεις ικανοποίησης των αιτημάτων αυτών. 

Η Άδεια εγκατάστασης κτηνοτροφικών κλπ. εγκατα¬ 
στάσεων χορηγείται για περιορισμένο χρόνο, ο οποίος 
καθορίζεται ανάλογα με τη φύση της εκμετάλλευσης, το 
ύψος του ζωικού κεφαλαίου, το είδος των εγκαταστάσε¬ 
ων που θα ανεγερθούν (μόνιμες, πρόχειρες) και παύει σε 
κάθε περίπτωση, να ισχύει με την εγκατάλειψη της εκμε¬ 
τάλλευσης. 

Παράταση της άδειας εγκατάστασης χορηγείται εφό¬ 
σον εξακολουθεί να λειτουργεί η εκμετάλλευση και τη¬ 
ρούνται οι όροιτης άδειας, με απόφαση του οργάνου που 
χορηγεί την αρχική άδεια εγκατάστασης. 

Ως κτηνοτροφικές και λοιπές συναφείς εγκαταστάσεις 
θεωρούνται τα ποιμνιοστάσια (προβατοστάσια-αιγοστά- 
σια), βουστάσια, χοιροστάσια, πτηνοτροφεία, κονικλο- 
τροφεία, μελισσοτροφεία, οστρακοτροφεία, ιχθυοτρο¬ 
φεία, ιχθυογεννητικοί σταθμοί, χελωνοτροφεία, λοιπές υ¬ 
δατοκαλλιέργειες και άλλες εγκαταστάσεις ζωικής 
παραγωγής. 

Επίσης δύναται να χορηγείται άδεια για τη δημιουργία 
εγκαταστάσεων που έχουν ως αποκλειστικό σκοπό την ε¬ 


ξυπηρέτηση των δραστηριοτήτων, στις οποίες αναφέρο- 
νται οι ανωτέρω κατασκευές (όπως τυροκομεία, αποθή¬ 
κες κ.λ) και εγκαταστάσεις «51105» ενώσεων Γεωργικών 
Συνεταιρισμών για τη συγκέντρωση ζωοτροφών για τις α¬ 
νάγκες των μελών τους ή και ιδιωτών. 

Η άδεια θα χορηγείται μετά από σύμφωνη γνώμη της Υ¬ 
γειονομικής Υπηρεσίας, του ΕΟΤ, της Αρχαιολογικής Υ¬ 
πηρεσίας, της Αρμόδιας Πολεοδομικής Αρχής και μετά α¬ 
πό απλή και όχι απαραίτητα σύμφωνη γνώμη του οικείου 
ΟΤΑ όπως προβλέπει και η Νομοθεσία περί Δήμων και 
Κοινοτήτων για θέματα προστασίας του περιβάλλοντος, 
με τη φροντίδα της Δασικής Υπηρεσίας. 

Όταν πρόκειται να χορηγηθεί άδεια εγκατάστασης μέ¬ 
σα σε μη δημόσιο δάσος ή δασική έκταση, απαιραίτητη 
θεωρείται η έγγραφη συγκατάθεση του ιδιοκτήτη έκτα¬ 
σης. 

Εφ όσον αυτός στον οποίο χορηγήθηκε η άδεια εγκα¬ 
τάστασης παύσει να ασκεί το επάγγελμα για το οποίο εκ- 
δόθηκε η άδεια, γεγονός που βεβαιώνεται από τον οικείο 
ΟΤΑ, στην περιφέρειαν του οποίου υπάγεται η συγκεκρι¬ 
μένη έκταση, μπορεί να αποκομίσει τα υλικά που χρησι¬ 
μοποίησε για την κατασκευή των εγκαταστάσεων. Σε πε¬ 
ρίπτωση που δεν προβεί στην αποκόμιση αυτή μετά από 
παρέλευση ευλόγου χρόνου που του θέτει η αρμόδια Δα¬ 
σική Αρχή, οι εγκαταστάσεις περιέρχονται στο Δημόσιο, 
εφ όσον η έκταση είναι δημόσια, άλλως στον ιδιοκτήτη 
του δάσους. 

Το εμβαδόν της εκτάσεως στην οποία χορηγείται άδεια 
εγκατάστασης των πιο πάνω δραστηριοτήτων διαφέρει 
κατά περίπτωση και εξαρτάται από το είδος των ζώων, τον 
αριθμό των κεφαλών, το είδος της εγκατάστασης (μόνι¬ 
μη, πρόχειρη) το σκοπό της εγκατάστασης κλπ. (σταυλι- 
σμός, αποθήκη κλ.). Για το λόγο αυτό το εμβαδόν της κα¬ 
θορίζεται από την οικεία Δ/νση Γεωργικής Ανάπτυξης του 
Νομού, ή οποιαδήποτε άλλη αρμόδια υπηρεσία, αρμόδια 
προς τούτο (Δ/νση αλιείας κλπ.). 

Ο πρόχειρος ή μόνιμος χαρακτήρας των κατασκευών 
αποτελεί αντικείμενο των πολεοδομικών Αρχών, οι οποίες 
είναι οι αρμόδιες για την έκδοση της σχετικής άδειας ό¬ 
που απαιτείται. 

Είναι επιτρεπτή η ηλεκτροδότηση των ανωτέρω εγκα¬ 
ταστάσεων και για όσο χρόνο εξακολουθούν να υπηρε¬ 
τούν το σκοπό για τον οποίο ανεγέρθησαν. 

Για την ικανοποίηση αιτημάτων νέων κτηνοτροφών και 
γενικότερα ασχολούμενων για πρώτη φορά με δραστη¬ 
ριότητες της πρωτογενούς γεωργικής παραγωγής θα ζη¬ 
τάτε βεβαίωση περί εγγραφής τους στα μητρώα νέων α¬ 
γροτών σύμφωνα με την ισχύουσα νομοθεσία (όπου α¬ 
παιτείται), καθώς και υπεύθυνη δήλωσή τους με την οποία 
θα δηλώνουν το μέγεθος της εκμετάλλευσης για την ο¬ 
ποία θα ζητούν την άδεια εγκατάστασης. 

Από την ημέρα της δημοσίευσης της παρούσης παύουν 
να ισχύουν η αριθμ. 163638/2871/11.8.83 απόφασή μας 
που δημοσιεύθηκε στο ΦΕΚ 489 τ. Β' 23.8.1983 η καταρ- 
γηθείσα με την ανωτέρω 18109/4624/19.2.82 όμοια, (ΦΕΚ 
125 τ. Β71982) και η 167272/3489/21.12.84 όμοια (ΦΕΚ 55 
τ. Β731.1.85) με την οποία είχε τροποποιηθεί η πρώτη από 
τις ανωτέρω καθώς και κάθε άλλη απόφασή μας αντίθετα 
με τα ρυθμιζόμενα θέματα. 

Επίσης δεν έχουν καμία ισχύ εγκύκλιες δ/γές που έχουν 
εκδοθεί και ρύθμισαν διαφορετικά το ίδιο θέμα. 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευεθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 1998 

Ο ΥΦΥΠΟΥΡΓΟΣ 

ΠΑΡΑΣΚΕΥΑΣ ΦΟΥΝΤΑΣ 

-φ- 

Αριθ. 9557 (4) 

Έγκριση αυξήσεως Μετοχικού Κεφαλαίου της Δημοτικής 
Επιχείρησης Ανάπτυξης Δήμου Ασπροπύργου 
(Δ.Ε.Α.Δ.Α.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1) Τις διατάξεις των άρθρων 277 έως 284 του Π. Δ/τος 
410/95 «Δημοτικός και Κοινοτικός Κώδικας». 

2) Τις διατάξεις του Ν. 2503/97 «Διοίκηση, Οργάνωση 
Στελέχωση της Περιφέρειας Ρύθμιση θεμάτων για την Το¬ 
πική Αυτοδιοίκηση και άλλες διατάξεις». 

3) Την αριθ μ. 5457/17.7.96 απόφασή μας, η οποία δη- 
μοσιεύθηκε στο ΦΕΚ 717/Β/21.8.96 και αφορά την σύστα¬ 
ση Επιχείρησης με την επωνυμία «Δημοτική Επιχείρηση 
Ανάπτυξης Δήμου Ασπροπύργου» (Δ.Ε.Α.Δ.Α.). 

4) Την αριθμ. 5143/23.6.97 πράξη μας με την οποία επι¬ 
κυρώθηκε η 99/27.5.97 απόφαση Δημοτικού Συμβουλίου 
περί «καταθέσεως Μετοχικού Κεφαλαίου ποσού 
72.335.000 δρχ. στην Δημοτική Επιχείρηση με την επωνυ¬ 
μία «ΔΗΜΟΤΙΚΗ ΕΠΙΧΕΙΡΗΣΗ ΑΝΑΠΤΥΞΕΩΣ ΔΗΜΟΥ 
ΑΣΠΡΟΠΥΡΓΟΥ». 

5) Την υποβληθείσα Οικονομοετεχνική Μελέτη, η οποία 
αναφέρεται στην αύξηση Εταιρικού Κεφαλαίου Δημοτι¬ 
κής Επιχείρησης Ανάπτυξης Δήμου Ασπροπύργου 
(Δ.Ε.Α.Δ.Α.). 

6) Την αριθμ. 300/98 απόφαση του Δημοτικού Συμβου¬ 
λίου Δήμου Ασπροπύργου με την οποία ομόφωνα εγκρί- 
νεται η αύξηση του Μετοχικού Κεφαλαίου κατά 
200.000.000 της Δ.Ε.Α.Δ.Α. από τον Δήμο Ασπροπύργου, 
για τους διαλαμβανομένους σε αυτή λόγους, αποφασί¬ 
ζουμε: 

Θεωρούμε ως νόμιμη την αριθμ. 300/98 απόφαση Δη¬ 
μοτικού Συμβουλίου Δήμου Ασπροπύργου περί «Εγκρί- 
σεως αυξήσεως Μετοχικού Κεφαλαίου της Δ.Ε.Α.Δ.Α.» α¬ 
πό τον Δήμο Ασπροπύργου κατά 200.000.000 δρχ. 

Το παραπάνω ποσόν θα καταβληθεί από τον Δήμο Α- 
σπροπύργου σύμφωνα με την προαναφερόμενη απόφα¬ 
ση 300/98 σε μετρητά σε δύο δόσεις. 

Η πρώτη δόση 60% θα καταβληθεί έως 31.12.1998, ενώ 
η δεύτερη δόση 40% θα καταβληθεί το 1999. 

Η διάθεση του ποσού αυτού θα γίνει ως εξής: 

1) 140.000.000 δρχ. θα διατεθούν απότην Δ.Ε.Α.Δ.Α. για 
την ολοκλήρωση, αποπεράτωση έργων τα οποία έχει α- 
ναλάβει. 

2) 60.000.000 δρχ. θα διατεθούν για επένδυση σε ηλε¬ 
κτρονικό εξοπλισμό, εγκατάσταση μονάδων παραγωγής 
και μετάδοσης του τηλεοπτικού σταθμού «ΘΡΙΑΣΙΟ Τ.\/.». 

Από τις διατάξεις της παραπάνω απόφασης προκαλεί- 
ται δαπάνη σε βάρος του τρέχοντος προϋπολογισμού του 
Δήμου Ασπροπύργου οικον. έτους 1998, ποσού 


120.000.000 δρχ. ενώ για το οικον. έτος 1999 το ποσό εί¬ 
ναι 80.000.000 δρχ. 

Η παρούσα απόφαση θα δημοσιευθεί στην Εφημερίδα 
της Κυβερνήσεως. 

Αθήνα, 28 Δεκεμβρίου 1998 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΧΑΜΑΚΙΩΤΗΣ 

-Φ- 

Αριθ. 06/12193 (5) 

Μεταβίβαση κοινοχρήστων εκτάσεων. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1) Τις διατάξεις του Νόμου 2218/94 (άρθ. 3) «Περί Νο¬ 
μαρχιακής Αυτοδιοίκησης» όπως αυτός τροποποιήθηκε 
και συμπληρώθηκε με το Νόμο 2240/94. 

2) Τις διατάξεις του άρθρου 164 του Αγροτικού Κώδικα 
ως και αυτές του άρθρου 10 του Ν. 2503/97. 

3) Το αριθμ. 1361/18.11.98 έγγραφο της Κοινότητας 
Βροντούς με το οποίο ζητάει την μεταβίβαση κοινοχρή¬ 
στων εκτάσεων του αγρ/τος Βροντούς - Κοντ/σσας υπέρ 
ΣΑΑΚ Βροντούς 1958. 

4) Τα κτηματολογικά στοιχεία της Συμπ/κής διανομής έ¬ 
τους 1958 του αγρ/τος Βροντούς - Κοντ/σσσας (υπέρ ΣΑ¬ 
ΑΚ Βροντούς) από τα οποία προκύπτει ότι οι προς μετα¬ 
βίβαση κοινόχρηστες εκτάσεις ανήκουν στην κυριότητα 
του Υπουργείου Γεωργίας. 

5) Το γεγονός ότι με την εν λόγω μεταβίβαση των παρα¬ 
πάνω εκτάσεων στην Κοινότητα Βροντούς αυτές θα προ- 
στατευθούν από διάφορους καταπατητές και συγχρόνως 
θα αξιοποιηθούν από αυτή γεγονός που θα αποτελέσει α¬ 
ντικείμενο ανάπτυξης και δημιουργίας έργων υποδομής 
προς όφελος των κατοίκων της εν λόγω Κοινότητας. 

6) Σχετική εισήγηση της Δ/νσης Γεωργίας Ν.Πιερίας, α¬ 
ποφασίζουμε: 

Μεταβιβάζουμε κατά πλήρη νομή και κυριότητα και ά- 
νευ καταβολής τιμήματος ή άλλης αποζημιώσεως στο 
Νομικό πρόσωπο της Κοινότητας Βροντούς τις παρακά¬ 
τω κοινόχρηστες εκτάσεις της Σ.Δ. έτους 1958 του 
αγρ/τος Βροντούς - Κοντ/σσας (υπέρ ΣΑΑΚ Βροντούς) ό¬ 
πως παρακάτω: 

Το αριθμ. 1428 τεμάχιο έκτασης 1.625 τ.μ. χέρσο-κοινό- 
χρηστο. 

Το αριθμ. 1435τεμάχιο έκτασης 7.998 τ.μ. χέρσο-κοινό- 
χρηστο. 

Το αριθμ. 1456 τεμάχιο έκτασης 17.875 τ.μ. χέρσο-κοι- 
νόχρηστο. 

Το αριθμ. 1461 τεμάχιο έκτασης 19.312 τ.μ. χέρσο-κοι- 
νόχρηστο. 

Το αριθμ. 1462 τεμάχιο έκτασης 13.062 τ.μ. χέρσο-κοι- 
νόχρηστο. 

Το αριθμ. 1529 τεμάχιο έκτασης 11.937 τ.μ. χέρσο-κοι- 
νόχρηστο. 

Το αριθμ. 1533τεμάχιο έκτασης 1.750 τ.μ. χέρσο-κοινό- 
χρηστο. 

Το αριθμ. 1403 τεμάχιο έκτασης 680.700 τ.μ. κοινόχρη- 
στο-βοσκή. 

Το αριθμ. 1439 τεμάχιο έκτασης 70.870 τ.μ. κοινόχρη- 
στο-βοσκή. 

Το αριθμ. 1524 τεμάχιο έκτασης 76.200 τ.μ. κοινόχρη- 
στο-βοσκή. 

Η κυριότητα επί των παραπάνω εκτάσεων αποκτάται α¬ 
πό την Κοινότητα Βροντούς από της μεταγραφής της πα¬ 
ρούσας απόφασης στο Υποθηκοφυλάκειο Κατερίνης με 
φροντίδα της παραπάνω Κοινότητας, μετά από τη δημο¬ 
σίευσή της στην Εφημερίδα της Κυβερνήσεως. 

Η μεταβίβαση των παραπάνω εκτάσεων τελεί υπό τους 
όρους και περιορισμούς των διατάξεων του άρθρου 15 
του Ν.Δ. 216/73. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 7 Δεκεμβρίου 1998 
Ο Νομάρχης 
ΠΑΣΧΑΛΗΣ ΜΠΡΟΦΙΔΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην Υ.Α. ΥΠΠΟ/ΔΙΛΑΠ/Γ/2571/41889/7.7.97, που δη- 
μοσιεύθηκε στο ΦΕΚ 824/Β/15.9.97 και αφορά το χαρα¬ 
κτηρισμό ελαιοτριβείου στα Λαζαράτα του Δήμου Σφα- 
κιωτώνΛευκάδας ως ιστορικού διατηρητέου μνημείου, γί¬ 
νονται οι ακόλουθες διορθώσεις σφάλματος: 

1. Στο ΘΕΜΑ από το λανθασμένο «Χαρακτηρισμός ως ι¬ 

στορικού διατηρητέου μνημείου του ελαιοτριβείου ιδιο¬ 
κτησίας Λουΐζας Λαζαρέτου.», στο ορθό «Χαρακτη¬ 

ρισμός ως ιστορικού διατηρητέου μνημείου του ελαιοτρι¬ 
βείου φερόμενης ιδιοκτησίας Σπυρίδωνα και Κων/νου Β. 
Λάζαρη .». 

2. Στο κείμενο από το λανθασμένο «Χαρακτηρίζουμε ως 

ιστορικό διατηρητέο μνημείο, σύμφωνα με τις διατάξεις 
του Ν. 1469/50, το ελαιοτριβείο ιδιοκτησίας Λουΐζας Λα¬ 
ζαρέτου» στο ορθό «Χαρακτηρίζουμε ως ιστορικό διατη¬ 
ρητέο μνημείο, σύμφωνα με τις διατάξεις του Ν. 1469/50, 
το ελαιοτριβείο φερομένης ιδιοκτησίας Σπυρίδωνα και 
Κων/νου Β. Λάζαρη.». 

(Από το Υπουργείο Πολιτισμού) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <30 * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣ ΙΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 1Β8, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 27 1 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 200 δρχ. 

ΗΣΕΩΣ - Από 8 σελίδες και άνω προσαύξηση 100 δρχ. ανά δσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α' (Νόμοι. Π.Δ.. Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιιυχόντων διαγωνισμών κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμ ων Εταιρειών & Ε.Π.Ε. _ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


Κ.Α.Ε. Προϋπολογισμού 
2531_ 


60.000 δρχ. 

70.000 » 

15.000 » 

70.000 » 

30.000 - 

15.000 » 

5.000 » 

10.000 » 

3.000 - 

10.000 » 

250.000 » _ 

250.000 » 


Κ.Α.Ε. εσόδου υπέρ 
ΤΑΠΕΤ 3512 


3.000 δρχ. 
3.500 » 

750 - 

3.500 >· 

1.500 » 
750 

250 » 

500 » 

150 >* 

500 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
{Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















